**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**(6647 Csanytelek, Volentér János tér 2. sz.)**

**Tel.: 63 / 578–512 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/47-1/2024.

**E l ő t e r j e s z t é s**

**az Aló- Tisza-menti Önkormányzati Társulás Társulási Tanácsa 2024. októberi ülésére**

**Tárgy:**   *Az Alsó- Tisza-menti Önkormányzati Társulás Társulási Tanácsa megalakítása, az Elnök és Alelnök személye megválasztására vonatkozó tájékoztatás*

**Tisztelt Társulási Tanács!**

Visszautalok a 2024. június 09. napján megtartott önkormányzati képviselői és polgármester választás eredményére, amely a Társulás 4 tagönkormányzata közül *a polgármester személye*  változásával nem járt, mert a Csongrád városi, a Felgyő községi, Tömörkény községi és a Csanyteleki önkormányzat esetén az elmúlt ciklusban polgármesteri tisztséget betöltő személyeket választotta a település lakossága polgármesterré 2024-2029. közötti öt éves ciklusra. A helyzet speciális, mert a választás időpontjaként jogilag (az Mötv. 146/J. § szabályozását alkalmazva) a kötelezettséget keletkeztető ügyletekben 2024. október 1. napját kell alkalmazni, annak ellenére, hogy már június 9. napján lezajlottak a választások.

Emlékeztetem Önöket az Alaptörvény 35. cikke (3) bekezdésében foglaltakra, miszerint *a polgármester megbízatása az új polgármester megbízatásáig tart.* Az Mötv. 28. § (1) bekezdése és a 63. §-a értelmében, a *polgármester jogai és kötelezettségei megválasztásával keletkeznek és e megbízatása megszűnésével érnek véget.*  A *Társulás Társulási Tanácsa személyi összetétele nem változik,* viszont ennek ellenére az intézmény fenntartó társulás jogszerű működése érdekében elkerülhetetlen a

* *Társulási Tanácsba delegált Tagjai személyének Társulási Megállapodásban való rögzítése,*
* *a Társulási Tanács Elnöke és*
* *a Társulási Tanács Alelnökének*

a Társulás Társulási Tanácsa *Tagjai közül való megválasztása.*

Az Mötv. 32. § (2) bekezdése e) pontja és a 41. § (1) bekezdése értelmében a képviselő-testületet a *polgármester képviseli.* Az Mötv. 93. § 2. pontja szerint a Társulásban az adott tagönkormányzat képviselője a helyi önkormányzati választáson megválasztott polgármester, aki a tagönkormányzat képviseletében eljárva jogosított a Társulás Társulási Megállapodása aláírására. Az Mötv. 94. § (2) bekezdése értelmében, a Társulási Tanácsot a társult önkormányzatok *képviselő-testületei által delegált tagok alkotják,* tekintettel arra, hogy a képviselő-testület *szervei közé tartozik a Társulás,* melynek működésére az Mötv. 95. § (3) bekezdését kell alkalmazni, miszerint ugyanazon szabályok érvényesülnek a Társulásra, mint az önkormányzat és annak bizottságára, mely működéséhez hatáskört ruházhat át, vonhat vissza, utasítást adhat, stb.

A Társulás Társulási Tanácsa *Tagja a tagönkormányzat képviselő-testülete által delegált személy, aki részt vesz a tanács ülésén és a tanács általi döntéshozatalban.* Erről az Mötv. 94. § (2) bekezdése akként rendelkezik, hogy a képviselő-testület hatáskörébe utalja a társulásba való delegálást, melyet határozatba foglal, mellyel a delegált igazolni tudja képviseleti és egyben szavazati jogát. A határozatnak tartalmazni kell a  *delegálás időtartamát*: (pl. erre a választási ciklus időszakára).

**Ez a képviselő-testületi hatáskör nem ruházható át, tehát a tagönkormányzatok döntéshozatala elkerülhetetlen ahhoz, hogy a Társulás Társulási Tanácsa működőképessége fennmaradjon.**

**Tisztelt Társulási Tanács!**

A Társulásra irányadó központi jogszabály *nem határoz meg alakuló ülésre vonatkozó rendelkezést*, viszont több olyan intézkedés határidőben való teljesítése kerül a középpontba, melynek végrehajtása elmaradása, mulasztásban megnyilvánuló jogsértést eredményezhet. Ennek elkerülése érdekében javasolt 15 napon belüli döntéshozatal a Társulás szervezeti rendszere kialakítására.

A Társulás Társulási Tanácsában annak Tagjai közül megválasztott **Elnök** *feladat- és hatáskörét a Társulás Szervezeti és működési Szabályzata tartalmazza,* melyből kiemelkedik *az elnök Társulásban betöltött képviseleti joga,* amelyet a Magyar Államkincstár Csongrád-Csanád Vármegyei Igazgatósága az Alsó- Tisza-menti Önkormányzati Társulás Elnökéről a törzskönyvi nyilvántartásban rögzít. Ez a Társulás működéséért vállalt felelősségi körön túl, a pénzügyi, gazdálkodási, intézményfenntartói, munkáltatói jogok gyakorlására is jogosítja, ill. kötelezi az Elnök személyét.

Az Elnököt akadályoztatása esetén az **Alelnök** helyettesíti, akinek személyét a Társulás Társulási Tanácsa Tagjai közül választják a tagönkormányzatok által delegált tagok.

A 4 tagönkormányzat által alkotott *Társulási Megállapodás* IV. Fejezetében rendelkezik a Társulás döntéshozó szerveként működő Társulási Tanács felállításáról, az Elnök és az Alelnök személyének választásáról. A 2013. július 1. napjától 2024. szeptember 30. napja közötti időszakban az Elnöki tisztséget a Társulás *székhely településeként* **Csanytelek Község Önkormányzata Polgármestere***,* az Alelnöki feladatokat pedig**Tömörkény Községi Önkormányzat Polgármestere**látta el a vonatkozó központi jogszabályokban és helyi szabályzatokban foglaltaknak megfelelve.

Ezen információk birtokában kezdeményezem az Társulás Társulási Tanácsa Elnöke és az Alelnöke személye ezen ülésen való megválasztását, annak eredménye jegyzőkönyvbe foglalását és megbízólevél kiadását.

A titkos szavazás lebonyolítása a Társulás Korelnöke és a Társulás feladatellátó jegyzője közreműködésével, szavazólapok kiadásával és a szavazás eredményének külön jegyzőkönyvbe foglalásával zajlik le. E külön jegyzőkönyv a Társulás ülésén készült jegyzőkönyv mellékleteként csatolt dokumentum. Az Mötv. 95. § (1a) bekezdése lehetővé teszi, hogy a Társulás saját tagjai közüli választás során nem kell alkalmazni a személyes érintettség bejelentésére irányadó Mötv. szerinti rendelkezéseket.

A Társulás Feladatellátójaként, Törvényességi felelősként indítványozom a tárgyi előterjesztés és határozati javaslatában foglaltak megvitatását, a tagönkormányzatok képviselő-testületei által határozatba foglalt társulási tagként való delegálás tényének az ülésen készült jegyzőkönyvhöz való csatolását.

C s a n y t e l e k, 2024. október 07.

Tisztelettel:

...........................................................

Kató Pálné

feladatellátó jegyző

**…./2024. (X.. ..) Atmöt határozat**

**Tárgy:**  *A Társulás Társulási Tanácsa megalakítása, az Elnök és Alelnök személye megválasztása*

**H a t á r o z a t i javaslat**

Az **Alsó- Tisza-menti Önkormányzati Társulás Társulási Tanácsa** megtárgyalta a Társulás feladatellátó jegyzője által tárgyban benyújtott előterjesztésben foglaltakat és az alábbi döntést hozta.

1. A Társulás Társulási Tanácsa a Társulás Társulási Megállapodása IV. Fejezetében foglaltak szerint eljárva, megfelelve az Mötv. 94. § (2) bekezdésében foglaltaknak, *megalakítja a Társulás Társulási Tanácsát* a társult tagönkormányzatok képviselő-testületei által *delegált tagjaiból,* a tárgyi előterjesztéshez mellékletként csatolt képviselő-testületi határozatok jegyzőkönyvi kivonataiban foglaltak szerint, a 2024.-2029. évek alatti választási ciklus alatti időszakára.
2. A Társulás Társulási Tanácsa Tagjai közül **Elnöknek: ...................polgármester úr személyét (**titkos szavazással, minősített többséggel) **választotta**, aki .............................Önkormányzata Képviselő-testületét képviseli és egyben delegáltjaként is részt vesz a Társulás feladatellátásában. *Az Elnök megbízatása megválasztásával, 2024. október 11. napjától keletkezik és megbízása polgármesteri tisztsége megszüntetéséig tart.*
3. A Társulás Társulási Tanácsa Tagjai közül az Elnök akadályoztatása esetére **Alelnöknek: ................. polgármester úr személyét** (titkos szavazással, minősített többséggel) **választotta**, aki a ....................... Önkormányzat Képviselő-testületét képviseli és egyben delegáltjaként is részt vesz a Társulás feladata ellátásában. *Az Alelnök megbízatása megválasztásával, 2024. október 11. napján keletkezik és megbízása polgármesteri tisztsége megszüntetéséig tart.*
4. A Társulás Társulási Tanácsa felkéri a Társulás Feladatellátó jegyzőjét az Elnöki tisztséget betöltő vezető személyének Magyar Államkincstár Csongrád-Csanád Vármegyei Igazgatóságához való bejelentésére és a további szükséges intézkedések megtételére.

Végrehajtás határideje: legkésőbb 2024. október 15.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné a Társulás Feladatellátó jegyzője (Csanytelek) és általa
* Magyar Államkincstár Csongrád-Csanád Vármegyei Igazgatósága (Szeged)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár