**Alsó- Tisza-menti Önkormányzati Társulás**





**Feladatellátójától**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz.

Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/46-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. októberi ülésére**

**Tárgy:** *Az Alsó- Tisza-menti Önkormányzati Tárulás Tagönkormányzatai Képviselő-testületei által a Társulás Társulási Tanácsába való delegálásáról tájékoztatás*

**Tisztelt Társulási Tanács!**

Emlékeztetem Önöket arra, hogy minden Társulásban tagként érdekelt önkormányzat képviselő-testülete tárgyalta a tárgyi előterjesztésemben foglaltakat és mind a 4 érintett településről a lent írt jogszabályi hivatkozás okán, a képviseleti joggal bíró települési polgármesterét delegálta az érdekei érvényesítése érdekében a Társulás Társulási Tanácsába.

Közismert, hogy a 2024. június 09. napján településünkön is lezajlott az önkormányzati képviselő és polgármester választás, melynek eredményeként *változás nem történt a polgármesteri tisztséget betöltő személyében,* viszont ennek ellenére elkerülhetetlen tárgyi határozatba foglalt eljárás lefolytatása. Ennek oka, a több központi jogszabályban foglaltaknak való megfelelésen túl, a Magyar Államkincstár Csongrád-Csanád Vármegyei Igazgatósága által vezetett törzskönyvi nyilvántartásba való változás bejegyeztetése, a képviseleti joggal bíró személyi változás bejelentése akként, hogy a regnáló polgármesteri jogviszony 2024. szeptember 30. napján 24 órakor megszűnik és október 1. napján 0 órakor új jogviszony kezdődik, mely rendelkezést értelemszerűen az Elnök személyére és a Tagokra is alkalmazni kell. A többi 3 tagönkormányzat polgármesteri tisztsége esetében sem következett be személyi változás, viszont a Társulás Társulási Megállapodását ennek ellenére mind a 4 tagönkormányzat határozatába foglalt előzetes véleménye ismeretében, annak megjelenítésével kell (a novemberi ülésen) a Társulásnak módosítania.

A Társulás működését elsősorban a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szabályozza, melynek 93. § 2. pontja értelmében *a Társulási Megállapodás tartalmazza* (többek között) *a társulás tagjainak nevét, székhelyét, képviselőjét, akinek személyén* az Mötv. 41. § (1) bekezdését alkalmazva, a polgármestert kell érteni, mivel ezen szakasz rögzíti, hogy *a helyi önkormányzat képviselő-testületét a polgármester képviseli.* A Társulási Tanácsot a társult 4 önkormányzat képviselő-testületei által *delegált tagok alkotják*. A Társulás az önkormányzat képviselő-testülete *szervei közé sorolását, az önkormányzati határkör társulásra való átruházását, az alól való kivételeket*  az Mötv. 42. § több pontja is szabályozza.

Az eddigi bevált gyakorlat szerint mind a 4 tagönkormányzat a Társulás Társulási Tanácsába *képviselői joggal bíró polgármester személyét jelölte és egyben delegálta a tanács ülésén való részvételi és döntéshozatali rendben,* az Mötv. 88. § (1) bekezdés alapján eljárva.

A Társulásba való *delegálás joga a képviselő-testületet illeti,* melynek módja, a delegált személy (a polgármester) megbízásának határozatba való rögzítése, mellyel a település polgármestere igazolni tudja a képviseleti joga gyakorlásának jogalapját. A delegálás határozott időtartamhoz kötött, mivel az Mötv. 28. (1) bekezdése, a 63. §-a akként rendelkezik, hogy a *polgármester és a helyi önkormányzati képviselők jogai és kötelezettségei a megválasztással keletkeznek és a megbízatás megszűnésével érnek véget.* Ez a tétel az Alaptörvény 35. cikk (3) bekezdéséből vezethető le, miszerint a **polgármester megbízatása az új polgármester megválasztásáig tart.** Itt jegyzem meg, hogy az Mötv. 146/J. §-a értelmében, a 2024. évi választás (amely június 9. napján zajlott le), ettől való eltérést határoz meg, miszerint az önkormányzati képviselők és polgármesterek megválasztása időpontján, a jogok gyakorlása és kötelezettségek teljesítése esetén 2024. október 1. napját kell mindenkor alkalmazni.

Összefoglalva, a fentiekre tekintettel a Társulásba az előző ciklus időszakára delegált tagönkormányzatot képviselni jogosult polgármester képviseleti joga megszűnik a fent írtak szerint, így ezért vált szükségessé az *új közszolgálati jogviszonyát kezdő polgármester személyének képviseleti joga alapján a Társulás Társulási Tanácsába való delegálása.*

**Tisztelt Képviselő-testület!**

Indítványozom a tárgyi előterjesztésben, annak határozati javaslatában foglaltak megvitatását és változtatás nélküli jóváhagyását, figyelemmel a Társulás Tagönkormányzatai Képviselő-testületei tárgyban hozott döntéseire.

C s a n y t e l e k, 2024. október 07.

Tisztelettel: ...............................................................

Kató Pálné feladatellátó jegyző

**..../2024. (X. .. .) Atmöt határozat**

**Tárgy:** *Az Alsó- Tisza-menti Önkormányzati Társulás Társulási Tanácsába képviselőként delegált tagok rögzítése*

**H a t á r o z a t i javaslat**

1. Az Alsó- Tisza-menti Önkormányzati Társulás Társulási Tanácsa a Társulás Szervezeti és Működési Szabályzata 1. melléklete táblázatába rögzített, a Társulásban Tagönkormányzatként érdekelt

* Csanytelek Község Önkormányzata Képviselő-testülete,
* Csongrád Városi Önkormányzat Képviselő-testülete,
* Felgyő Községi Önkormányzat Képviselő-testülete és
* Tömörkény Község Önkormányzat Képviselő-testülete

által határozatba foglalt -e határozathoz 1. mellékletként csatolt- döntését tudomásul veszi.

1. A Társulás Társulási Tanácsa felkéri a Társulás feladatellátó jegyzőjét, hogy gondoskodjon a Társulás Társulási Megállapodása és az SZMSZ-e aktualizálásáról, más vonatkozó belő szabályzatok módosításáról, azok döntéshozatalra való előkészítéséről és beterjesztéséről.

Végrehajtás határideje: 2024. november havi ülés időpontja

Végrehajtásért felelős: Kató Pálné feladatellátó jegyző

Beszámolás határideje: a végrehajtást követő soros ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár

*1.melléklet a .../2024. (X. .. .) Atmöt határozathoz*

**AZ ALSÓ-TISZA-MENTI ÖNKORMÁNYZATI TÁRSULÁS TÁRSULÁSI TANÁCSA SZAVAZATI JOGGAL RENDELKEZŐ TAGJAI NÉVJEGYZÉKE**

|  |  |
| --- | --- |
| **TÁRSULÁSI TANÁCSBA DELEGÁLT KÉPVISELŐ NEVE, TISZTSÉGE:** | **A TÁRSULÁS TÁRSULÁSI TANÁCSA TAGJAI MEGNEVEZÉSE:** |
| **Erhard Gyula**  Csanytelek Község Önkormányzata Polgármestere | **Csanytelek** Község Önkormányzata  Képviselő-testülete |
| **Bedő Tamás**  Csongrád Városi Önkormányzat Polgármestere | **Csongrád** Városi Önkormányzat  Képviselő-testülete |
| **Bánfi Sándor**  Tömörkény Községi Önkormányzat Polgármestere | **Tömörkény** Községi Önkormányzat  Képviselő-testülete |
| **Horváth Lajos**  Felgyő Községi Önkormányzat Polgármestere | **Felgyő** Községi Önkormányzat  Képviselő-testülete |